ko C. PLINII HST. NAT. LIB. IX. 



Qui non sint pisces in Ponto : qui intrent , et qui alias re- 

 deant. 



XX. Sed in Pontum nulla intrat bestia piscibus ma- 

 lefica, prter vitulos et parvos delphinos. Thynni dex- 

 tra ripa intrant, exeunt laeva. Id accidere existimatur, 

 quia dextro oculo plus cernant, utroque nalura hebete. 

 Est in euripo Thracii Bosphori , quo Propontis Euxino 

 jungitur, in ipsis Europam Asiamque separantis freti 

 angustiis , saxum miri candoris , a vado ad summa per- 

 lucens, juxta Chalcedonem in latere Asi. Hujus as- 

 pectu repente territi , semper adversum Byzantii pro- 

 montorium, ex ea causa appellatum Aurei Cornus , pr- 

 cipiti petunt agmine. Itaque omnis captura Byzantii est, 

 magna Chalcedonis penuria mille passibus medii inter- 

 fluentis euripi. Opperiuntur autem Aquilonis flatum, 

 ut secundo fluctu exeant e Ponto, nec nisi intrantes 

 portum Byzantium capiuntur. Bruma non vagantur : 

 ubicumque deprehensi, usque ad quinoctium , ibi hi- 

 bernant. Iidem spe navigia velis euntia comitantes , 

 mira quadam dulcedine per aliquot horarum spatia 

 et passuum millia a gubernaculis spectantur , ne 

 tridente quidem in eos saepius jacto territi. Quidam 

 eos qui hoc thynnis faciant , pompilos vocant. 



